silný kašeľ v noci
Dobrý den  mala som antibiotika ssilný kasel hlavne  v noci užívam sirup tussirex  viac som sa rozkašlala hlavne v noci nemôžem spať čo si mám ešte dať
Dobrý deň,
ďakujeme za Vašu otázku.
Na liečbu suchého dráždivého kašľa rôzneho pôvodu Vám odporúčam sirup
Tussical
alebo
Sinecod
. Oba lieky obsahujú účinnú látku butamirát a odporúčaná dávka u dospelých je 4xdenne 15 ml.  Tento liek neužívajte dlhšie ako 7 dní bez odporúčania lekára. Súčasne je vhodné dodržiavať režimové opatrenia, medzi ktoré patrí zvýšený príjem tekutín a zvlhčovanie vzduchu v byte.
V prípade, že by ste mali vlhký produktívny kašeľ, vhodný prípravok je
Solmucol
, rozpúšťa hlieny v dýchacích cestách a uľahčuje vykašliavanie. Dospelí a deti nad 12 rokov užívajú 600 mg N-acetylcysteínu denne (čiže 1 vrecko 600mg). V prípade dusivého kašľa v noci možno podať liek Tussical alebo Sinecod večer pred spaním, avšak odstup od poslednej dávky lieku Solmucol by mal byť aspoň 4 hodiny.
V prípade pretrvávania ťažkostí viac ako týždeň alebo výrazného zhoršenia zdravotného stavu, Vám odporúčam kontaktovať Vášho ošetrujúceho lekára.
Prajem skoré uzdravenie.
S pozdravom
Mgr. Emma Halás Haluščíková